Okresná prokuratúra Poprad 
Štefánikova 11, 058 01 Poprad 1

Sp. zn. : 2 Pv 29/12/7706	Poprad, 22.8.2013
EEČ : 2-57-136-2013

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.6.2012, spisová značka 2 Pv 29/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka mal. XXXXX nar. XXXXX, trvale bytom XXXXX, XXXXX, žiaka 9. ročníka Základnej školy s materskou školou, XXXXX, XXXXX, nezabezpečila riadne plnenie povinnej školskej dochádzky svojho syna XXXXX  v školskom roku 2011/2012, v dôsledku čoho v dobe od 07.09.2011 do 31.12.2011 vymeškal celkom 156 vyučovacích hodín bez ospravedlnenia a to aj napriek viacerým upozorneniam a výzvam zo školy. 

Uznesením prokurátora Okresnej prokuratúry XXXXX zo dňa 8.6.2012, spisová značka 2 Pv 29/12/7706, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Okresný prokurátor Okresnej prokuratúry XXXXX uznesením pod sp. zn. 2 Pv 29/12 zo dňa 08.06.2012 podľa § 216 ods. 1 Trestného poriadku podmienečne zastavil trestné stíhanie obvinenej XXXXX, vedené pre prečin ohrozovania mravnej výchovy mládeže podľa § 211 ods. 1 písm. b/ Trestného zákona, na tom skutkovom základe, ako je uvedené vo výrokovej časti tohto rozhodnutia.
	Podľa § 216 ods. 2 Trestného poriadku bola obvinenej určená skúšobná doba v trvaní 12 mesiacov.
	Uznesenie o podmienečnom zastavení trestného stíhania nadobudlo právoplatnosť dňa 23.06.2012. Skúšobná doba uplynula dňa 23.06.2013.    
	V zmysle ustanovenia § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.
	Po uplynutí skúšobnej doby boli za účelom preverenia správania obvinenej počas skúšobnej doby podmienečného zastavenia trestného stíhania, vyžiadané správy z mesta XXXXX, z Obvodného úradu XXXXX a odpis z registra trestov.
	Zo zabezpečených podkladov vyplýva, že obvinená v priebehu skúšobnej doby nebola súdom odsúdená za trestný čin a ani správnym orgánom postihnutá za priestupok.
	Na základe uvedeného možno vyvodiť záver o vedení riadneho života obvinenou v priebehu skúšobnej doby podmienečného zastavenia trestného stíhania predpokladaným ustanovením § 217 ods. 1 Trestného poriadku, čím možno konštatovať splnenie zákonom stanovených podmienok na vydanie osvedčujúceho rozhodnutia. 
	Vzhľadom na vyššie uvedené bolo rozhodnuté tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený do troch dní od jeho oznámenia na Krajskú prokuratúru v Prešove prostredníctvom Okresnej prokuratúry XXXXX. Sťažnosť má odkladný účinok. (§ 217 ods. 3 Trestného poriadku). Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e/ Trestného poriadku. (§ 217 ods. 4 Trestného poriadku).

JUDr. Eva Dzurendová
prokurátorka